Supertaal - RDF-voer
type: channel
description: Kom praat saam!
items: Kanada se oorlogs-slagoffers

Kanada se oorlogs-slagoffers
type: item
description: Oorspronklik gepos deur: @home.com Vanoggend het ek trane in my oë gehad toe ek lees dat hulle Generaal Romeo Dallaire op 'n bank in 'n park gevind het, in 'n fetale posisie (en heelwaarskynlik onder die invloed van drank.) Generaal Dallaire het al twee-keer probeer om selfmoord te pleeg. Romeo Dallaire was aan bevel van die Verenigde Volke se soldate in Rwanda, toe die massamoorde daar plaasgevind het. Meeste van die soldate onder sy bevel was Kanadese, meestal Frans-Kanadese, gekies vir hulle vermoë om Frans en Engels vlot te praat. Toe die moddergooiery begin nadat die massamoorde plaasgevind het, was Romeo Dallaire en sy manne een van die groepe wat mense die skuld wou gee. Na 'n grondige ondersoek hier in Kanada en by die V.V.O. is vas- gestel dat hy geen skuld hoef te dra nie. Die skuld het gelê by die V.V.O. se opperste strukture, wat sy aanvrae vir meer mannekrag geignoreer het en sy waarskuwings dat daar 'n bloedbad aan die kom was, verontagsaam het. Kofi Annan was toe in bevel van die militere sake van die V.V.O. en moet 'n groot deel van die skuld dra. Romeo Dallaire se geval vestig weer die aandag op die belangrike maar veeleisende taak wat Kanadese troepe in die moderne tyd moet volstaan. Kanada is een van die eerste lande wat gevra word om "peace keepers" te stuur. En een van die eerste groepe van Kanadese soldate wat gekies word, is Frans-Kanadese, weens hulle vlot tweetaligheid en hulle dapperheid op die oorlogs- velde. In 'n onderhoud met Romeo Dallaire onlangs pleit hy vir groter besef van wat Kanadese troepe moet deur- maak wanneer hulle "peace keepers" word. Hy kry terapie, maar hy sê dis 'n baie lang en moeilike proses en een wat hom blykbaar somtyds dryf om 'n einde aan alles te maak. Mens kan hierdie verskynsel seker ook as deel sien van die "Vietnam-sindroom." Maar in hierdie geval het hulle nie gegaan om oorlog te maak nie, maar om vrede te probeer bring. Gloudina
date: 2000-07-04T00:00:00-00:00